Üks põhilisemaid isikute vaba liikumise liike on töötajate vaba liikumine (EÜ asutamislepingu artiklid 39-42; Euroopa põhiseaduse lepingu artiklid III-133 kuni III-136). Liikmesriikide kodakondsust omavatel töötajatel on liikumisvabadus ühenduse piires ning õigus võtta vastu tööpakkumisi; jääda liikmeriiki pärast seal töötamist või alaliselt pärast seda, kui riigis on viibitud viis järjestikust aastat. Teises riigis töötavat ELi kodanikku ja tema perekonnaliiget koheldakse võrdselt asukohamaa kodanikega.